Lucian Romașcanu, purtătorul de cuvânt al PSD, a anunțat la Antena 3 că Ramona Chiriac, șefa Reprezentanței Comisiei Europene la București, va deschide lista PSD-PNL la Parlamentul European.
Romașcanu a mai spus că, cel mai probabil, cele două partide vor avea candidați separați la Primăria București.
"Consultând cifrele, coaliția merge bine, dar candidații fiecărui partid nu reușesc să aducă și din bazinul electoral local al celuilalt partid și atunci direcția va fi să mergem cu candidați separați.
În acest moment, peisajul este foarte complicat.
Am decis ca în deschiderea listelor la europarlamentare să fie făcute de Ramona Chiriac, șefa Comisiei Europene în România.
A fost de acord cu propunerea noastră. Pentru Capitală, prim opțiune rămâne Gabriela Firea", a spus Lucian Romașcanu, senator PSD.